CELEX: 62006CA0414
Language: sk
Date: 2008-05-15 00:00:00
Title: Vec C-414/06: Rozsudok Súdneho dvora (štvrtá komora) z  15. mája 2008 (návrh na začatie prejudiciálneho konania, ktorý podal Bundesfinanzhof – Nemecko) – Lidl Belgium GmbH & Co. KG/Finanzamt Heilbronn (Sloboda usadiť sa — Priame dane — Zohľadnenie strát, ktoré vznikli stálej prevádzkarni nachádzajúcej sa v členskom štáte a patriacej spoločnosti, ktorá má svoje registrované sídlo v inom členskom štáte)

5.7.2008   
            
            
               SK
            
            
               Úradný vestník Európskej únie
            
            
               C 171/6
            
         Rozsudok Súdneho dvora (štvrtá komora) z 15. mája 2008 (návrh na začatie prejudiciálneho konania, ktorý podal Bundesfinanzhof – Nemecko) – Lidl Belgium GmbH & Co. KG/Finanzamt Heilbronn
   (Vec C-414/06) (1)
   
   (Sloboda usadiť sa - Priame dane - Zohľadnenie strát, ktoré vznikli stálej prevádzkarni nachádzajúcej sa v členskom štáte a patriacej spoločnosti, ktorá má svoje registrované sídlo v inom členskom štáte)
   (2008/C 171/09)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobca: Lidl Belgium GmbH & Co. KG
   
      Žalovaný: Finanzamt Heilbronn
   Predmet veci
   Návrh na začatie prejudiciálneho konania – Bundesfinanzhof – Výklad článkov 43 a 56 ES – Odpočítanie straty pochádzajúcej z činnosti stálej prevádzkarne umiestnenej v inom členskom štáte od zdaniteľného zisku domácej spoločnosti – Odmietnutie odpočítania opierajúce sa o dvojstrannú zmluvu o zamedzení dvojitého zdanenia uzatvorenú s týmto iným členským štátom
   Výrok rozsudku
   Článok 43 ES nebráni tomu, aby spoločnosť usadená v členskom štáte nemohla odpočítať od svojho základu dane straty stálej prevádzkarne, ktorá jej patrí a nachádza sa v inom členskom štáte, pokiaľ podľa zmluvy o zamedzení dvojitého zdanenia sú príjmy tejto prevádzkarne zdanené v tomto druhom členskom štáte, v ktorom uvedené straty možno zohľadniť v rámci zdanenia príjmu tejto stálej prevádzkarne v budúcich zdaňovacích obdobiach.
   
      (1)  Ú. v. EÚ C 326, 30.12.2006.